WASP ble sluppet fra et Convair B-36 Peacemaker bombefly i en Mk-12 bombekropp. Bomben var en Ranger Able uran-kjerne med et nyutviklet kompakt og lettvekts implosjonssystem. Hele implosjonssystemet var en kule på 56 cm i diameter som veide bare 54,4 kg. Hele bomben veide 680 kg, og dette var femte gangen Ranger Able-designet ble brukt i en prøvesprengning. Selv om den totale bombevekten var 680 kg, var dette det letteste som hadde vært detonert hittil. Allerede året etter ble imidlertid enda lettere implosjonssystemer detonert under Operation Redwing.